CELEX: 62020TN0469
Language: et
Date: 2020-07-21 00:00:00
Title: Kohtuasi T-469/20: 21. juulil 2020 esitatud hagi – Madalmaad versus komisjon

19.10.2020   
            
            
               ET
            
            
               Euroopa Liidu Teataja
            
            
               C 348/22
            
         
      21. juulil 2020 esitatud hagi – Madalmaad versus komisjon
      (Kohtuasi T-469/20)
      (2020/C 348/31)
      Kohtumenetluse keel: hollandi
      
         Pooled
      
      
         Hageja: Madalmaade Kuningriik (esindajad: M. Bulterman, J. Langer ja M. de Ree)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 12. mai 2020. aasta otsus C(2020) final 2998 mis puudutab riigiabi SA.54537 (2020/NN) – Madalamaad, söe kasutamise keeld elektrienergia tootmiseks Madalmaades;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide: ELTL artikli 107 lõike 1 väär kohaldamine, kuna komisjon on seisukohal, et äriühingule Vattenfall anti eelis.
               
            
                  2.
               
               
                  Teine väide: ELTL artikli 107 lõike 1 väär kohaldamine, kuna komisjon lähtub väärast tõendamiskoormise jaotusest.
               
            
                  3.
               
               
                  Kolmas väide: ELTL artiklist 296 tuleneva põhjendamiskohustuse rikkumine, kuna komisjon ei põhjendanud, miks esinevad kahtlused hüvitisnõude osas, ega tuvastanud, kui suur on äriühingu Vattenfall saadud ülemäärane hüvitis, ning kuna otsus on sisult vastuoluline.
               
            
                  4.
               
               
                  Neljas väide: ELTL artikli 107 lõike 3 rikkumine, kuna komisjon asus seisukohale, et äriühingule Vattenfall antud hüvitis on siseturuga kooskõlas, ilma et tal oleks selleks olnud volitusi.
               
            
                  5.
               
               
                  Viies väide: õiguskindluse põhimõtte rikkumine, kuna komisjon jättis tuvastamata, kas äriühingule Vattenfall antud hüvitis on riigiabi ELTL artikli 107 lõike 1 tähenduses.